Nor bu phra bkod rang gi don thams cad gsal bar byed pa'i rgyud
1
nor bu phra bkod rang gi don thams cad gsal bar byed pa'i rgyud ces bya ba bzhugs
2
@1
ha sham bar ba'i skrad du
dur na a lo ge pa yan dha sing e ma ha
rgya nag po'i skad du
e ha dha svar du pa a
u rgyan gyi skad du
ma ha sin dha gu dub
sam skri ta'i skad du
ma ha rad na dha sing e ka ya dhu
bya ka ra na'i skad du
e dur sar ba ghu la ha
kha che'i skad du
sa hu ra du na hum ka a
ma ha si gam la'i skad du
om sar rad na dhu pa ya ha hu ra
rgya gar skad du
ma ni tsi tri byu ha sva ya mar tha sar ba pra ka tan tra na ma
bod skad du
nor bu phra bkod rang gi don thams cad gsal bar byed pa'i rgyud ces bya
bcom ldan 'das kun 'dus rig pa'i klong la phyag 'tshal lo
3
'di skad bdag gis bstan pa'i dus gcig na
rang gi rig pa'i de bzhin nyid gang yin pa'i klong
ye shes rab tu gsal bas brgyan pa'i pho brang na
rang gi ye shes kyi dkyil 'khor gnas te
de'i don ngas bstan gyis
kye thub pa chen po'i 'khor mkha' 'gro ma dang bcas pa nyon cig
rang byung thabs kyi rgyud chen po 'di yis
sems can gyi mun pa thams cad snang bar 'gyur gyis
rigs kyi bu rnams kyis yid ma yengs pa'i tshul gyis zhus shig
'di skad bdag gis thos pa'i dus gcig na
bcom ldan 'das tsit ta rin po che'i 'od gsal ba'i gzhal yas na
4
rig pa rang byung gi sku dang
chos nyid thig le'i dgongs pa la thabs cig tu bzhugs so
de'i tshe 'dus pa'i 'khor tshogs shin tu mang par gyur te
de nas bcom ldan 'das dpal stobs ldan nyid la 'di skad ces zhus so
kye kye bcom ldan 'das rig pa'i stobs thun mong ma yin pa dang ldan pa
bdag cag rnams la rgyud chen po 'di bka' bsgro bar mdzad du gsol
lung bstan du gsol
rtogs par mdzad du gsol
thabs mdzad du gsol
bstan pa la gzud du gsol
snang ba bstan du gsol
zhes rang snang gi don ma nor bar zhus so
de nas bcom ldan 'das 'dus pa chen po'i sa ma ti la gnas nas
'khor chen po rnams la bka' stsal pa
e ma ho
khyed kyis zhus pa de legs so
ngas don gyi dgongs pa thugs tsit ta'i dkyil 'khor sgo phye nas
gsang sngags kyi dgongs pa nyid
ma nor bar bstan gyis legs par nyon cig
gsang ba'i dkyil 'khor chen po nas
shes rab rang byung gi lha mo lnga skye 'gag med par gsal ba yin pas na
5
thugs rje lnga dbri bkol med par gnas pa ste
ye shes kun khyab kyi snang ba yul kun la shar nas
stong pa chen po rang byung gi klong du thim pa'i tshe
ye shes kyi lha mo dbyings gsal bar byed pa'i sgron ma la brtag par bya'o
mkhas pas ye shes rang snang gi stobs la thugs rje'i sgron ma gsal bar mthong nas
don la 'jug go
thabs kyis rang rang gi don mthong bar 'gyur te
kun tu mtha' yas so
de nas 'dus pa'i 'khor tshogs de rnams kyi nang nas
ye shes kyi lha mo rgyan rab tu 'bar ma zhes bya bas
'di skad ces gsol to
kye kye bcom ldan 'das rnam grol bdag
chos nyid rtogs par 'dod pa yi
sems can thugs rjes yang dag zungs
ma rig mun khang gzhom du gsol
zhes zhus so
de nas thugs kyi dbyings nas bka' stsal pa
stobs ldan ye shes lha mo nyon
ngas bstan legs par yid la zungs
khams gsum 'khor ba'i sems can nyid
dang po 'khrul pa'i dus nyid nas
da lta'i snang ba skyes tshul gnyis
6
lam la cig char 'jug pa dang
lam la mthong tshul skye ba'o
stong pa'i ye shes chen po ni
cir yang med pas cir yang 'khrul
tha ma cis kyang ldog par 'gyur
ci yang med pa'i dngos po ni
gang gi phyogs su ma lhung ba'o
cir yang 'khrul pa'i dngos po ni
mthun snang tsam du snang bar zad
'on kyang de yi don mi skye
chos dbyings rgyan ltar snang ba'o
zhes gsungs so
de nas yang 'dus pa'i 'khor de rnams kyi nang nas
ye shes kyi lha mo sna tshogs 'byung bas 'di skad ces gsol to
kye bcom ldan 'das thugs rje rig pa'i sku dang ldan pa
snang ba'i dus ji lta bu lags
gsung du gsol
de nas yang bcom ldan 'das rang byung gi rgyal po des
'di skad ces gsungs so
kye 'dus pa'i lha mo khyod nyon cig
rtogs byed kyi shes rab yul la 'jug pa'i dus su
snang ba rang snang ste
shes pa kha yan du btang bar bya'o
snang ba'i ye shes kun tu mtha' yas te
don skye med rig pa'i snying po can du gnas so
ye shes 'gag med kyi klong nas rang byung rtags kyi dkyil 'khor lnga gsal ba ni
7
don dam pa'i chos nyid dang du kun tu bzang po'i klong du phyi nang gi chos
thams cad gsal ba'o
de nas 'dus pa'i 'khor rnams kyi nang nas
ye shes kyi lha mo 'od zer kun nas 'byung bas 'di skad ces gsol to
e ma bcom ldan 'das thugs rje dang thabs su ldan pa
yang dag par rdzogs pa'i sangs rgyas la rdzu 'phrul ni ji lta bu
snang ba ni ji lta bu
stobs ni ci lta bu
rtsal ni ji lta bu
yon tan ni ji lta bu
ngo bo ni ji lta ba
bzhugs tshul ni ji lta bu
gsung du gsol
bstan du gsol
de nas bcom ldan 'das kyis bka' stsal pa
kye ye shes kyi lha mo khyod nyon cig
yang dag par rdzogs pa'i sangs rgyas kyi rdzu 'phrul ni
tshad med do
dpag tu med do
gzung du med do
gzhal du med do
sangs rgyas kyi snang ba ni che chung gi mtha' las 'das te nam mkha' lta bu'o
sangs rgyas kyi stobs ni yin min gyi mtha' las 'das te glang po che lta bu'o
sangs rgyas kyi rtsal ni spang thob kyi mtha' las 'das te
seng ge lta bu'o
sangs rgyas kyi yon tan ni
8
gang stongs kyi mtha' las 'das te
yid bzhin gyi nor bu lta bu'o
sangs rgyas kyi ngo bo ni
bdag rtog gi mtha' las 'das te
kun khyab kyi ye shes nyid do
sangs rgyas kyi bzhugs tshul ni dbang po dang yul las 'das te
rang snang nyid do
de ni rang byung gi dgongs pa nyid kyi tshig go
de nas yang 'dus pa'i tshogs de rnams kyi nang nas
ye shes kyi lha mo 'od zer ston ma zhes bya ba des
'di skad ces gsol to
kye bcom ldan 'das thugs rje rig pa'i snang bas brgyan pa
rang gi ye shes kyi gnas lugs ji lta bu lags gsung du gsol
zhes zhus so
de nas yang bcom ldan 'das kyis bka' stsal pa
kye ma ye shes kyi lha mo khyod nyon cig
ngas thabs kyi dkyil 'khor nyid ma nor bar bstan gyis
legs par yid la zungs shig
rang gi rig pa'i ye shes nyid la gzung 'dzin gyi rnam par rtog pa med kyang
snang tshul la rnam par rtog pa'i 'du 'phro mtshan ma dang bcas pa byung ste
sems can gyi blo'i dri mar gyur nas
lung du ma bstan par nyid las phyir snang ma nus te
snang ba dang rkyen dang bcas pa'i phyir ro
9
nga'i thugs la g.yos pa med kyang
sku'i mtshan nyid cir yang snang ba ngo ma shes nas sems kyi yul la 'dzin pa'o
rang byung gi ye shes dmigs pa ma dag pas yul gyi shes pa rang snang ba'o
rdo rje ye shes 'gyur ba med par kun tu snang bas
gzigs snang gi mtha' thams cad las 'das pa'o
rang byung gi ye shes thabs 'gag pa med par rang snang bas
bdag tu rtog pa'i blo dang bral nas
ye shes kyi yul snang bar 'gyur ro
shes rab rang byung gi ye shes gzung 'dzin gyi mtha' las 'das nas bsam bral dngos dag go
de yang ye shes kyi rtsal ma 'gags pas rigs drug ltar snang ba'o
de nas yang ye shes kyi lha mo snang ba'i sgron mas 'di skad gsol to
kye thugs rje rang byung gi sku dang ldan pa
khyad par gyi tshig gang lags gsung du gsol
zhes zhus so
de nas yang thugs rje chen po des 'di skad ces bka' stsal to
e ma ye shes kyi lha mo khyod nyon cig
nga rang byung gi sangs rgyas la rnam rtog gi gnas med do
de ci'i phyir zhe na 'byung ba'i rkyen dang bral ba'i phyir ro
10
nga rang snang gi shes rab la the tshom gyi mtha' med do
de ci'i phyir zhe na
rang snang gi spyod pa ma 'gags pa'i phyir ro
nga shes rig gi rgyal po la phyogs lhung gi mtha' med do
de ci'i phyir zhe na
rig pa nyid rkyen dang bral ba'i phyir ro
nga rang gi lha mo rgyan ma bkod par gsal ba la
gsal 'grib kyi phyogs med do
de ci'i phyir zhe na
ye shes kyi snang ba nyid ye nas gsal ba'i phyir ro
de'i phyir rigs kyi bu mo rang gi snang ba rnam par dag pa dang 'grogs par bya'o
de nas yang 'dus pa'i tshogs kyi nang nas
ye shes kyi lha mo dbyings rig gsal ba'i sgron mas 'di skad ces zhus so
kye bcom ldan 'das thugs rje'i dkyil 'khor dang ldan pa
thun mong yul gyi chos gang lags
zhes zhus so
de nas yang ston pa ye shes kyi skus bka' stsal pa
kye ma ye shes kyi lha mo khyod nyon cig
ngas thun mong gi snang ba'i chos nyid bstan gyis legs par nyon cig
thun mong du snang ba'i chos nyid 'di lta ste
11
phyi 'byung ba lnga nyid thun mong rang rgyud kyi chos yin te
phyir snang ba'i 'byung ba thams cad rang gi rig pa nyid dang sbyor bas na thun mong gi chos yin te
de la dbye ba 'di lta ste
sa'i mtshan nyid sra bar byed pa nyid kyi nga rig pa'i ye shes skye 'jig
dang bral bar sbyar ro
rlung gi mtshan nyid 'degs par byed pa nyid kyang
rig pa'i ye shes thogs pa med pa dang sbyar ro
me'i mtshan nyid bsreg par byed pa nyid kyang
rig pa'i ye shes nyon mongs pa'i dbang du ma song ba dang sbyar ro
chu'i mtshan nyid brlan par byed pa nyid kyang rig pa'i ye shes yul kun la 'jug pa dang sbyar ro
nam mkha'i mtshan nyid yangs pa nyid kyang rig pa'i dbyings rgya ma chad pa dang sbyar bar bya'o
de nas 'dus pa'i tshogs rnams kyis mgrin gcig tu 'di skad ces gsol to
kye bcom ldan 'das thugs rje dang thabs su ldan pa
bdag cag rnams la thabs kyi dkyil 'khor gsung du gsol
zhes zhus so
de nas yang bka' stsal pa
e ma rigs kyi bu rnams ma yengs par nyon cig
gsang sngags thabs kyi ye shes ngas bshad kyis ma yengs par nyon cig
12
ye shes kyi ngo bo rtog med du yod kyang rtsal rnam pa sna tshogs su snang
bas
sems can gyi blo la dri ma dang bcas te
rang snang gsal du ma ster bas thams cad bsgribs nas snang ba'i rjes su song ba'o
de yang shes rab kyi don chod na bsgrib phyogs kyis ma bsgribs par bstan pa'o
rang snang shes rab kyi sku ngo shes na
chos thams cad kyi mdo dang rgyas pa shes par 'gyur te
nyon mongs pa ye shes kyi snang bar slong ba'o
de nas 'dus pa'i tshogs de rnams shin tu ngo mtshar bar gyur nas 'di skad
ces bgros so
'di skad bdag gis thos nas go zhing shes nas
rtogs pa'i dus gcig na
rang rig pa thams cad kyi de bzhin nyid
bcom ldan 'das dpal kun tu bzang po dang gnyis su med par snyoms par zhugs so
de nas yang cha yis ma bgos pa'i pho brang chen po thugs tsig ta'i dkyil
'khor chen por gnas te
gsung gi sprul pa grangs med pas 'gro ba'i don byed do
thugs kyi dgongs pa ni gcig las ma g.yos pa nyid do
sku'i cho 'phrul ni cir yang ston pa nyid do
13
rang byung gi thabs gcig gi ngo bo gang la thams cad du snang ba nyid do
cho 'phrul gyi ting nge 'dzin bsam gyis mi khyab pa nyid do
ye shes kyi dkyil 'khor kun tu ston pa nyid do
mdzes pa'i 'od zer phyogs bcur 'phro ba nyid do
snang ba'i 'du 'phro cir yang snang ba nyid do
ye shes kyi thabs gang la yang ma 'gags pa nyid do
thugs kyi klong nas dgongs pa'i 'od zer rang shar ba nyid do
sangs rgyas kyi zhing khams sku mngon par snang ba nyid do
gsang ba'i sgron ma phyogs gang la mi gnas pa nyid do
shes rab kyi ngo bo phyogs gar yang thogs pa med pa nyid do
sku gsum gyi snang ba mtha' rnam par dag pa nyid do
chos nyid kyi dbyings rgya gar yang ma chad pa nyid do
chos sku'i snang ba phyogs gang du yang ma lhungs pa nyid do
ye shes kyi sgo bzhi skye 'gag med par gsal ba nyid do
thig le 'du 'phro 'byung 'jug med par rtogs pa nyid do
zhi ba'i sku la 'phel 'grib med par kun tu snang ba nyid do
gsang sngags kyi lam la thabs ma 'gags par snang ba nyid do
14
khro bo'i sku la rgyan med par sgeg pa nyid do
ye nas gnas pa'i thugs rje la 'gag pa med pa nyid do
blta ba rang byung gi ye shes la rtsis dang bral ba nyid do
chos can yul gyi snang ba kun tu mtha' yas pa nyid do
sku mi zad pa rgyan gyi 'khor lo rgyun du bskor ba nyid do
spyod pa rmad byung gi ye shes kun dang mthun pa nyid do
sgom pa rang gsal gyi ye shes ma g.yos pa nyid do
chos nyid mtha' bral gyi dgongs pa kun tu snang ba nyid do
yengs med rgyun gyi dam tshig sdom pa nyid do
bya bral gcig rdzogs kyi phrin las zin pa nyid do
mi 'dod rang byung gi yon tan rgyas pa nyid do
grag stong chos sku'i sgra dbyangs la thug pa med pa nyid do
chos sku'i mtshan nyid ni gang yang thogs pa med pa nyid do
ye shes dkyil 'khor la 'phel 'grib med pa nyid do
nga rang byung thabs kyi ye shes la tha dad med pa nyid do
sku'i dkyil 'khor kun nas 'byung ba nyid do
gnyis su snang ba med pa'i ye shes dri ma med pa nyid do
thugs rje rang byung gi snang ba kun tu yangs pa nyid do
15
thugs rje rang byung gi dkyil 'khor 'od gsal ba nyid do
mtha' gar yang mi 'byed pa nyid do
mtha' ma 'gags pa'i spyan gyis phyogs bcur gzigs pa nyid do
shes rab rang byung gi 'od zer phyogs ris med pa nyid do
gsang sngags thabs chen po yongs su rdzogs pa nyid do
stong pa kun khyab kyi ye shes mtha' rnam par 'byed pa nyid do
thugs kyi dgongs pa rtse gcig las ma g.yos pa nyid do
thugs rje'i sku rnam par 'byed pa nyid do
sangs rgyas kyi lam lnga la mkhas pa nyid do
sangs rgyas kyi dkyil 'khor lnga dang 'du 'bral med pa nyid do
thugs rje'i spyan lnga khong nas gsal ba nyid do
stong pa'i spyan drug mkha' la bskyod pa nyid do
thig le'i 'od lnga rang las 'byung ba nyid do
de bzhin gshegs pa thams cad kyi thugs rdo rje lta bu dang gnyis su med par
thabs cig tu snyoms par bzhugs so
zhes nor bu phra bkod chen po'i rgyud las
gleng gzhi'i le'u ste dang po'o
@2
de nas rigs kyi lha mo yis
bcom ldan rang rig don ldan la
16
'dun pa'i tshul gyis rab tu zhus
kye kye bcom ldan stobs ldan pa
rigs kyi lha mo'i tshogs rnams la
rang gi gtan tshigs thabs ldan gsungs
de skad zhu ba zhus gyur nas
nam mkha' dag la rab gnas so
de nas rang rig bcom ldan 'das
nye ba'i 'khor dang bcas pa yis
lha mo rnams la bka' stsal pa
e ma sangs rgyas rjes bzung phyir
khyod la nga yis legs par bstan
ma yengs gus pa'i tshul gyis nyon
gtan tshigs thabs kyi yan lag kyang
bsam gyis mi khyab grangs mang yang
gsang sngags nges don gtan tshigs 'di
'byung bar 'gyur ba ma yin pas
gsang sngags gtan tshigs khyed kyis zung
yang dag nges pa'i lung 'di nyon
mdo don gtan tshigs rgyas bshad kyis
legs par nges pa'i don la nyon
drang ba'i theg pa rnam mang yang
nges pa don gyi mdo sde 'di
'ga' yang 'byung bar ma bshad do
sangs rgyas ye shes lam 'dzin pas
nges pa'i lung 'di bka' stsal pa
sems can thar pa'i lam la nye
ye shes dkyil 'khor rab bstan pas
17
mi mthong bsal ba'i sgron mar 'gyur
snang mdzad sems kyi gzung 'dzin las
the tshom blo yi spyod yul 'char
rnam rtog rab tu spang bya'i phyir
nges pa'i lung 'di rab bshad pas
theg pa dma' ba'i gang brag rnams
shin tu bred cing dangs par 'gyur
rnam rtog blo yi dri ma rnams
rab tu dag pas gsal phyir 'gyur
yongs su rdzogs pa'i lam rgyal 'grub
'di nyid 'dod rgyal ma yin te
gsang sngags chen po'i dgongs pa nyid
rang gi don la che bar bshad
gzhi rdzogs lam gsal 'bras bu snang bar 'gyur
theg pa'i mtho dman thams cad kyang
rang rang don la mi mthun pas
gsang ba'i don ni rtogs mi 'gyur
de yang ngo bo mtshan nyid dang
rang bzhin kun khyab nges tshig go
thugs rje kun 'byung nyi zer la
gsang sngags thabs kyi lam nyid las
thabs kyi zhags pa lnga shar bas
'dzin byed dbyings dang rig pa 'dzin
thogs med rnam grol rlung chen gyis
rang snang dag pa'i nam mkha' la
ma bskyod bzhin du de bzhin gshegs
18
rnam dag dbyings kyi pho brang na
ye shes rtogs pa'i me lnga yis
mtshan ma rtog 'dzin spar spur bsregs
nyon mongs bzhi bcu thal bar brlag
rnam rtog 'khor ba'i chu rgyun bcad
'khor ba'i dri ma rab bsal nas
ye shes don la the tshom med
thar ma rgya las rnam par grol
'dzin pa'i phur pa rang phyung bas
'khor ba'i rtod thag chen po bcad
rang rig gsal ba'i mthongs phye nas
gti mug 'khor ba'i mun pa sangs
snang ba thug phrad don dgongs kyis
thad ka'i shes pa don ldan 'gyur
thig le spyi chings rang gnad kyis
snang ba skye 'gag phyogs dang bral
yul sems gnyis med ting 'dzin gyis
dri ma gnyis kyi mtha' las grol
thams cad rang gsal chos nyid kyis
nyon mongs 'ching ba'i mdud pa bkrol
gzhi rdzogs chos nyid dkyil 'khor gyis
sgo lnga'i yul las rnam par thar
tha dad thun mong ma yin pas
shes bya'i yul la rnam par 'byed
dkyil 'khor ye shes rnam lnga yis
yang dag don la rnam par rol
19
skye shi med pa'i chos sku yis
rtog 'dzin yul gyi dri ma sangs
gsang ba rgyun gyi thugs rje yis
gcong rong mun pa'i gting nas 'dren
shes rab yul gyi phyag rgya yis
'dzin rtog gnyis kyi mtha' dang bral
yangs pa'i chos nyid gsal mthong bas
'khor ba'i zhe 'dod thabs kyis spangs
rang rig thabs kyi glu chen 'dis
ye shes gsal ba'i nyams ldan 'gyur
snang srid ye rgya mthar thug gis
rig pa'i rang gdangs mthong bar 'gyur
e ma sangs rgyas don ldan pa
ye shes rang la 'char bar 'gyur
gzhi yi chos nyid rdzogs gyur nas
lam las 'bras bu thob par 'gyur
de yang ye shes lhun gnas pas
nges pa'i bden pa rab tu mthong
shes pa'i khyad kyis gang gnas gsal
don ni gcig las ma g.yos kyang
rang snang dkyil 'khor lhun gyis grub
ye nas rang rig 'od gsal bas
rang snang 'ja' tshon rnam par 'phel
snang ba ye shes skur ldan pas
shes rab ye shes khon nas gsal
20
de nas snang dang gsal ba dang
rang bzhin kun tu khyab pa'o
gsang ba'i ye shes snang byung bas
'khor ba'i mun pa rnam par gsal
tshig las shes rab rab gsal bas
'bras bu'i dkyil 'khor nyag gcig gsal
theg pa gcig la don brjod pas
so so'i bshad gzhung bsam mi khyab
sems can mos pa go 'byed phyir
rang rang 'dod du bstan pa'o
de yang theg chen gsang ba las
yang dag nges pa'i lung bstan pas
a nu man chad theg pa rnams
rtsol sems blo yi chos sku bstan
rang gi don la mtha' yas kyang
gzhi la gcig pas med par des
theg pa theg pa zhes bya ba
gud na yod pa ma yin te
rig pa stobs dang ldan gyur na
thig pa zhes ni de la bya
rig pa stobs dang mi ldan na
sna tshogs theg pa bsam yas 'gyur
ye shes gcig dang du bral bas
gsang ba'i ye shes tshig las 'das
'dzin pa'i 'phur bas thams cad bzung
zhe 'dod 'khor ba'i sdug bsngal chos
bsam gyis mi khyab rgya cher snang
yul du snang ba'i chos sku dang
21
sems can mos pa'i mtshan sku gnyis
mtshan ma'i phyogs sum lhung na
khyad med gcig tu nga yis bshad
sku gcig sems can kun la snang
sku gcig 'gro don mthar phyin pa'o
sku gcig snang ba kun tu ston
sku gcig mtha' la mi gnas pa'o
rdo rje snying po ye shes sku
bsam gtan snying po'i tshig las 'das
mngon par byang chub sku nyid gsal
ye shes chig chod gnyis snang bral
rdo rje 'dzin sku don mi 'gyur
mtha' gnyis mi gnas rang sar che
phyag rgya'i rdo rje 'gyur ba med
mi bskyod dkyil 'khor las byung ba'i
yang dag gzhung nyid rab brtan sku
thig le sna tshogs sku yi dbyibs
mtshan ldan dkyil 'khor sku gsum rdzogs
bya ba med pas dbyings dang ldan
gcig las mi g.yo chos kyi sku
gnyis su ma yin rang snang yul
don dam kun rdzob gnyis las 'das
'dzin pa'i mtha' gnyis rnam par spangs
dkyil 'khor rdo rje yid bzhin gter
mtha' las mi g.yo mnyam pa'i ngang
gol sgrib gnyis kyi rtog pa sangs
22
byas pas ma byung chos kyi sku
bzung bas mi brin chu zla 'dra
thugs rje'i thabs la rang snang bas
nyi ma dang ni zer bzhin no
shes rab rtsal gyis rab gnas pa
don gyi dkyil 'khor snang mtha' yas
sku yi sems nyid stong bdag med
ye shes phung po skye 'jig bral
bsam gtan chos nyid zhi ba ste
snang ba mtha' yas zhing du sgrol
rang byung sku gnyis rnam par dag
stong pa nyid kyi dam tshig las
rim pa'i yul du rnam par snang
dper na sems can la la dag
las la mngon par zhen pa ltar
chos nyid ngo bo ma mthong bas
chos spyod bcu la zhen par 'gyur
gsang ba'i theg pa rtogs mi 'gyur
gsang sngags rang byung theg chen 'di
nyon mongs ye shes gnyis las 'das
stong zhing bdag med yul snang bral
dri ma gsum las rab tu thar
yang dag gsang don rnyed pa'o
e ma ho
bde gshegs sangs rgyas spyod yul ni
dmigs med dkyil 'khor chen po la
dper na bzhin dang me long bzhin
gang rtogs pa la de ltar snang
ye shes rang gsal nyi shar ltar
23
snang ba'i dkyil 'khor 'od du gsal
shes rab ye shes las byung ba'i
snang ba'i sgron ma 'od 'bar zhing
khyab gdal 'ub chub ting 'dzin ni
gcig bzhin spros dang bsdu ba med
rig pa'i 'khor yug phyogs dang bral
ye shes 'khor yug 'od du gsal
sgron ma'i 'khor yug dmigs pa med
mtha' gnyis sangs byed mun sangs nas
rnam rtog nyid las ye shes gsal
sangs rgyas zhing sbyor 'dren sel zhing
stong pa'i yul las rnam par 'das
tshig dang yi ge ltar snang ste
btags par snang ba thams cad kun
dper na brag cha lta bur bstan
rkyen du snang ba thams cad kun
rang snang tshig las 'das pa'i yul
snang dang mi snang gnyis med kyang
rjes su snang ba gang yang med
dper na nam mkha'i bya lam bzhin
thig le nyag gcig rdzogs pa che
mig gi 'od du rab tu snang
rdo rje'i dkyil 'khor 'od nyid las
sgron ma'i rang 'od nyid du 'gyur
rang byung don gyi snying po nyid
yod de yod pa ma yin pas
dngos po nyid kyi mtha' dang bral
med de med pa ma yin te
24
ti la 'bru'am ni yungs 'bru la
mar nyid ye nas lhun grub bzhin
sems can lus ltar snang ba la
de bzhin gshegs pa'i sa bon ni
mthun pa'i 'od dang rang chas su
gnas nas lam zhugs sgo dag tu
rnam par thon nas don la spyod
nam mkhas gar khyab sems can te
rig pa'i don yang de tsam mo
de yang mtha' yas thug med de
rang gi ngo bo gcig tu gnas
rdzogs sangs rgyas ni rang rig nyid
ngo bo dus gsum 'gyur ba med
rang bzhin rtag tu 'gag pa med
thugs rje kun la rab snang ba'o
snang ba kun tu mtha' yas shing
dkyil 'byams rang snang thugs brdol nas
nyon mongs lnga yi dri ma rnams
tha dad nyid las rang rig sku
rgyun du snang bas rang 'byung zhing
gcig tu gsal bas 'pho 'gyur med
rang rang tsit ta rin chen na
tshon gang 'od 'bar bum pa'i tshul
nang na ye shes me 'od 'bar
gzhal yas ye shes du mar snang
sku yi ngo bo re re las
gsung gi sprul pa grangs med cing
thugs kyi dgongs pa 'da' med cing
bsam pa med pa'i rig snang las
25
goms pa'i blo ni rab brtan na
snang mdzad chen po'i lta bar 'gyur
snang ba'i ye shes 'od 'bar zhing
mthun 'jug thabs kyi spyod pa las
rang snang yul ni ji snyed pa
rtogs pa'i lta ba de tsam mo
sems can bsam pa de tsam par
'dul ba'i chos ni de tsam mo
sems can rtog pa ma zad par
theg pa nyid kyang zad mi 'gyur
gsang ba'i theg pa gcig yin kyang
sems can blo la tha dad snang
dper na rin chen gser nyid la
ser po rang bzhin lhun grub ltar
rang rig ye shes ngo bo la
'od gsal dkyil 'khor lhun gyis grub
ye shes lam la rab gnas shing
chos nyid yul gyi snang ba las
sangs rgyas 'od ni mi 'gyur bas
dang po'i sangs rgyas 'od srung la
'od snang don nyid rab tu zhus
'od srung chen pos bka' stsal pa
e ma ho
yangs so che'o chos nyid rnam par dag
che'o blta ba rmad po che
snang ngo rang snang dkyil 'khor nyid
yul dang yul med rnam par dag
phyi dang nang med kun tu snang
stong dang mi stong tshig las 'das
26
'od ni thug pa med par snang
sku ni gcig pu bden pa che
yul ni stong khyab ye shes snang
lam ni kun snang 'gyur ba med
gsang ba'i lam nas rang byung nas
dngos bral stong pa'i ngang du thim
'gyur med gcig pu'i ngo bor brtags
rang yul de las ma yengs na
chos can snang ba grangs med kyang
phyogs kyi snang ba gcig mthong na
thams cad skye med ngo bor rtogs
sems kyi 'du 'phro ji snyed pa
thams cad rang snang yin pa las
ma rig sgo nga'i sbubs dag nas
ye shes thon par ma gyur nas
rang snang chos nyid ngo bo bsgribs
sangs rgyas nyid kyi rtogs pa yang
rang snang nyid las ma 'das so
chos nyid yul gyi snang ba yang
'od zer nyid las ma 'das te
rigs kyi yul las 'od du gsal
rdo rje sems dpa'i 'od nyid las
mthun pa'i phyogs la ltos pa med
sangs rgyas ye shes rang byung ni
lam dang chos nyid dkyil 'khor ldan
gcig las snang ba bsam mi khyab
27
rgyal ba'i sku nyid 'gag med pas
rgyal ba'i gsung la thug pa med
sku gsung thugs kyi snang ba ni
kun tu mtha' yas thug pa med
grangs dang tshig dang yid las 'das
chos dang chos min blta ba yang
mthun par snang ba tsam du zad
don gyi ye shes lnga ldan ni
yangs pa'i grong khyer rdo rje mtha' yas shing
dkyil 'khor pho brang nyid la yangs pa'i bdag nyid 'dzin
phyogs dang ris su 'dzin na yang dag lta ba min
nga dang bdag tu 'dzin na yang dag mthong ba min
yin dang min par rtogs na dgongs pa nyid ma rnyed
stong dang gsal bar 'dzin na chos phyir tshig la 'brengs
gsang ba grangs su bgrangs na rig pa'i gnas ma rnyed
chos spyod lam du khyer na bden pa'i tshig ma mthong
mthong snang khyad du gsod na theg pa'i sgo ma mthong
bya byed 'bras bur 'dod na gsang sngags thabs ma rnyed
snang ba tshig phyir 'brengs na dgongs pa'i lam ma rnyed
yul dang sems su 'dzin na ting 'dzin drod mtho ba
'jig rten chags phyir 'brangs na chos nyid don ma rtogs
28
'jig rten bya ba'i chos dang ma bral g.yengs pa na
sangs rgyas dgongs pa rnyed pa nga yis yongs ma bshad
rkyen dang rkyen med snang ba dang
chos kyi sku dang lam nyid las
mthun pa'i phyogs nas phar bltas pas
rang snang gzugs brnyan dkyil 'khor mthong
dri ma'i the tshom nang du chod
sa yi snang ba grangs med kyang
ye shes don la gcig las med
sku dang ye shes phyogs nyid nas
mtshan ma'i yul la phar bltas pas
snang ba'i drod tshad nyams su myong
rkyen snang dag pa'i yul dag nas
dmigs rten yul la phar bltas pas
rang gi gding chen khong du chud
phyogs kyi dri ma nyid las kyang
snang ba'i sgron ma rab gsal bas
'bar ba nyid kyang thugs la shar
sangs rgyas thig le nyag gcig la
yul gyi rtog pa rnam par bsal
dri ma'i skyon las rab tu grol
'dus pa'i phyogs nas phar bltas pas
gcig mthong bden pa khong du chud
ye shes thabs la mkhas pa yis
phyag rgya 'da' med dam tshig las
'gyur ba med pa'i lam du tshud
gsang ba'i theg pa yul du snang
29
lam gyi theg pa 'phyed 'gyur ba
des ni pha rol sgrol mi nus
thugs rje'i theg pa 'di nyid pas
dgongs pa'i don las ma 'das na
sangs rgyas rdo rje rab brtan pas
mi shigs rdo rje nyid du 'gyur
spyod pa'i rdo rje 'gag med pas
tshad med rdo rje ngo mtshar che
yang gsang lta ba'i rdo rje bstan
rtog pa'i rdo rje gzi brjid che
me long rdo rje gsal ba che
sems can thams cad bsgral ba'i phyir
shes rab rnon po'i gri dag gis
ma rig thams cad bsgral bar bya
sangs rgyas zhing khams ma lus par
stong zhing bdag med yangs pa che
gsal 'tsher lhung sdug 'od 'bar ba
gsal 'byams klong yangs thig le'i ngang
gsal la bkod legs dpangs re mtho
sku brjid gsal bar rab tu snang
rtogs pa'i chos nyid mtha' yas shing
sems can las nyid ma zad kyang
gsang ba'i thabs 'di bstan byas na
ye shes rang chas rnyed mthong 'gyur
rdzogs chen man ngag gsang don 'di
yang dag med par snang du med
yang dag yod na snang ba ma zong
stong gsum 'jig rten sa stengs na
30
chos nyid lam du rab gnas pas
byang chub nyid las kun 'byung zhing
so so'i gnas nas rab spangs nas
'dzin pa'i bsam pa don las 'das
don gyi ye shes tshad ma min
snang ba'i dkyil 'khor thig le che
gsang sngags thabs la rab gnas pa
chos nyid yul la rnam par 'phrul
bden pa'i dus na dkyil yangs shing
lam rgyal 'di ni ma bsgrubs bab kyis 'grub
gang zhig rtogs pa'i don 'tshol na
chos nyid rnal ma mthong bar 'gyur
las nyid rdo rjer bstan pas na
gcig gcig gis kyang thugs rje 'byung
ye nas rang bzhin 'od gsal bas
sku gsum rang bzhi snang ba shar
sku lnga ye nas rang dag pas
chos nyid ye nas mtha' dbus med
gsang sngags tshig dang ye bral bas
dgongs pa'i bzhag thabs don la thug
rnam rtog mtshan ma ye med pas
gsal dang drod dang bsil snang ba'o
rkyen med ye shes rang snang yul la rnam par rol
yang dag gsang sngags tshig gi bden pa nyid
rang gi blo yi snang ba'i the tshom thams cad sel
31
'khor ba'i sdug bsngal lam las grol pa'o
zhes nor bu phra bkod chen po'i rgyud las
thabs kyi 'dul thabs bstan pa'i le'u ste gnyis pa'o
@3
de nas yang rigs kyi lha mo 'od kyi phreng ba can gyis 'di skad ces gsol to
kye kye bcom ldan rdo rje sems
khams gsum 'khor ba'i sems can la
rigs phye gdams ngag bstan pa'i gnas
nye ba'i 'khor la gsung du gsol
de skad rab tu zhus nas kyang
bde ba'i stan la rab tu 'dug
'dzum pa'i gar dang rol mo yis
gtso bo nyid la rab tu mchod
de nas bcom ldan sku nyid kyis
lha mo mdzes pa'i tshogs rnams la
gsang ba'i nges don chos rnams bstan
kye ho rigs kyi sems ma nyon
nga yis gang zag rigs bshad kyis
khyod kyis sdom pa'i dkyil 'khor zungs
don gyi snying po ye shes ni
mtha' gnyis la yang mi gnas te
don gcig kun tu ston par 'jug
dkyil yangs ye shes dkyil 'khor ldan
chos nid ming las rab snang phyir
'jig rten lta bgrangs mang yang
don 'di rtogs pa shin tu dka'
32
gsang sngags nyid las thabs spyod pa
gzhan 'byung chos la ltos pa med
rang snang chos nyid dkyil yangs pas
mthun pa'i yul snang lam du snang
chos dbyings rgyan dang ldan byas pas
gsang sngags lam du yang dag su spyod pa
dmigs med yul gyi snang ba chos sku'i ngang
'das dang ma 'das tshig gi lam
chos kyi sku ni mtshan ma'i tshig las 'das
dmigs pa'i rkyen las chos spyod kun tu snang
rdo rje dbyangs mkhan ma nyid rab tu chos nyid zhi
kun 'byung snang ba chos nyid gzhi las rol
rtogs dang ma rtogs tshig gi mtha' dpyod pa
'das pa'i sku ni yul la snang 'byung bas
mtshon byed chos sku'i snang ba las
mtha' yas tshig tu med pa'i don nyid kun tu snang
spyod pa nyid la spyod rgyu ga la yod
gsang ba'i ye shes 'od gsal kun tu snang
chos sku 'gyur med thig le'i klong gnas pas
rtog med bsam gtan nyid la bsam du med
sangs rgyas sku ni kun tu gsal mdzes ldan
ming yang sna tshogs mtshan ma'i yul med cing
chos dang chos min snang ba 'dres shing mtshungs
33
thugs kyi dkyil 'khor rnam pa kun rtogs pas
sems can kun gyi snang ba dag pa ni
snang dang snang bar byed pa'i yul ma yin
min snang ma yin chos skur rnam par dag
rang snang yin pas gzugs sku mdzes skur 'dan
gcig pa ma yin rang snang kun tu yas
du ma ma yin brjod pa'i tshig dang bral
chos dang ye shes thabs mkhas rnam par rol
ye shes nyid las tshig tu yang dag spyod
gsang sngags rdo rje'i sku ni rnam par snang
yul du snang ba'i chos sku 'gag pa med
chos kyi sku la dri ma'i skyon dang bral
gsang ba'i ye shes tshig tu rab tu gsal
kun tu gsal ba'i chos nyid skur gsal ba
rang snang ye shes chos sku'i cho 'phrul la
snang rung mi snang tshig phyir 'brengs pa re
rtogs dang ma rtogs tshig la mngon par gnas
chos sku'i ye shes ye nas gnas pa'i phyir
phyi nas bltas na nang gi chos nyid mthong
kye ma gsang ldan chos nyid dang
rdzogs chen snang ba 'byung ba kun gyi rtse
ye nas rang byung 'od gsal bas
34
snang ba chos skur longs spyod cing
yin pas dngos po'i chos dang bral
gsang ba'i tshig las don 'byung phyir
dgyes pa chen po'i snang ba ni
rang rang snang ba don mtha' yas
spyod pa'i rgyu nyid ma yengs pas
spyod pa'i rkyen nyid gsang sngags rgyud
e ma rgyu rkyen gnyis med pas
gsang sngags thabs la che chung med
phyi med nang med dngos bral nyid
kun gyi spyod yul ma yin phyir
tshig gis gtan la phebs mi 'gyur
rtsol bral dgongs pa rang gnas pas
phyi med nang med dbyings su med
ci yang yod pa ma yin te
cir yang grub pa nyid du bstan
gsang ba'i sku nyid kun tu khyab
snang ba med pa'i chos sku ni
yin min gnyis kyi mtha' las 'das
kye ma 'od gsal dkyil 'khor na
bsam med rang snang sku lngar gsal
sku gsum rang bzhin rnam dag pa
sangs rgyas ye shes rgyan bzang bas
sku yi 'od ni ma 'gags kun la rol
gsung gi zer la thug med 'phro
thugs kyis dgongs pa nyag gcig go
e ma rdo rje 'dzin pa'i sku
bsam yas lhun grub thug med cing
35
gang zag rnam gsum rdzogs chen snod du gsungs
rigs kyi bye brag bsam gyis mi khyab kyang
chos kyi dbyings la spyod dang mi spyod med
nam mkha'i mtshan nyid ye nas ka dag pas
chos sku nyid la dngos po bsam pa med
phyi dang nang med yangs pa chen po la
yangs pa'i chos nyid mtha' bral dngos po med
rdzogs chen lta ba gsang 'dus dam pa 'di
theg pa'i skabs la grangs mang yang
gsang ba'i nges don gcig las med
chos nyid dkyil 'khor yangs pa na
gnas pa med pa'i sku gsung thugs
stong pa chen po chos kyi sku
'das pa dmigs su ga la yod
rgyu dang rkyen du med pas na
stong dang mi stong gnyis las 'das
rdo rje sems dpa'i mtshon dpe ni
dri med dkar po zla ba'i mdog
mun dang snang ba'i mtshams nas brtag
nor bu 'od gsal dri med pas
snang ba kha dog lnga dang ldan
sku lnga so sor mi phye bas
mdun dang rgyab tu dbyer mi 'byed
snang gsal chos nyid 'od po che
gsal ba'i chos nyid kun tu 'bar
snang byed sgron ma kun gyi mchog
36
stong pa chen po'i mkha' klong du
snang ba thams cad 'od du shar
shar ba de nyid dpog pa med
sus kyang bzung ba nus ma yin
gal te shes rab mi ldan pas
rang snang dri med zla rgyas bzhin
bzhin bzang dkyil 'khor mthong 'gyur te
yengs med rdzogs chen bsgom pa'o
brjod med chos sku bsam 'das nyid
rig pa'i don la skyel mi nus
thabs mkhas chos sku rtog med pas
mkha' la 'ja' tshon mdzes shar ba
rgya mtsho'i gting dkyil rab 'byams zhing
rang snang zhing du 'od gsal mnyam
rdzogs chen rtse la rab song bas
dma' ba'i rigs la grangs med cing
rdzogs chen phyogs su rnam par dag
gsang sngags thabs mkhas nges rdzogs 'di
rdzogs dang ma rdzogs gnyis las 'das
gcig dang gnyis su bgrang du med
du ma rten dang dngos po bral
dri ma bzhi dang phra rags sangs
stong zhing bdag med mtshan ma med
stong pa'i yul la mi gnas pas
spyod pa'i dus na rang snang zhing
sa dang lam la mi gnas te
37
don gcig la yang gnas pa min
rdzogs lam byang chub ye gnas pas
thams cad gcig tu rab 'dus te
kun gyis go ba yod pa min
gal te go ba rdzogs srid na
mtha' yas med de don gcig gnas
gsang ba'i gsang sngags gab pa'i gnas
rigs sngags gzungs sngags gtan tshigs rnams
rdzogs pa'i gsang don 'di la 'dus
de yang ngo bo rang gnas pas
bya byed med pas ngang sar dag
'dzin chags med pas cig char rdzogs
gsal ba ma yin mngon gnas pas
rang rdzogs nyid du rnam par dag pa'o
zhes nor bu phra bkod chen po'i rgyud las
mtshon dpe'i dkyil 'khor gyi le'u ste gsum pa'o
@4
de nas yang lha mo mnyam pa'i bo gros zhes bya ba des
'di skad ces gsol to
kye kye bcom ldan rdo rje sems
yang dag gsang ba'i lung ston cig
de skad rab tu zhus pa dang
bcom ldan rdo rje sems dpa' yis
nye ba'i 'khor la bka' stsal pa
kye ma nye ba'i 'kor rnams nyon
gsang sngags gtan tshigs grangs mang yang
legs pa'i don ni gcig las med
38
rang gi rig pa'i gnas lugs ni
mdo nyid 'gag pa ma yin pas
ye shes ma bu'i tshul du rab tu gnas
sems dang ye shes dngos po'i don mi rtog
sems ni bag chags kun gyi rtsa ba ste
sems can kun gyi dri ma dang po bstan
yid ni rlung dang 'dra ste bag chags sdud
sems can kun gyi dri ma gnyis pa bshad
dbugs ni chu dang 'dra ste bag chags kun gyi gnas
sems can kun gyi dri ma gsum pa'o
dug lnga me dang 'dra ste snang ba yul la mched
sems can kun gyi dri ma bzhi pa'o
'gro ba kun la de bzhi rab tu gnas
chos kyi sku nyid dri ma ye dag pas
mtshan ma blo yi dri ma ga la yod
dri med dag pa'i rig pa ye shes sku
rang rig byang chub mtshan ma dngos bral bas
rig pa'i ye shes cir yang ma yin no
snang ba blo yi the tshom rab gsal na
chos nyid dngos bral ting 'dzin thob par gsungs
chos sku rig pa'i ye shes rang snang 'od gsal bas
bya bral snying po dri med chos sku'i don
nyams su blangs na bde chen ye shes 'byung
39
skye med rang snang chos nyid rang rig ni
tha snyad gcig tu brjod pa ma yin te
rig pa'i dkyil 'khor rnam dag 'od gsal ba'o
e ma rang gsal chos nyid 'od gsal bas
mtha' la mi gnas dbyings la spyod
ci yang ma yin snying po che
'gyur ba ma yin drang por gnas
stong pa ma yin 'od gsal zhing
gsal ba mtshan ma ka dag pas
dngos por 'dzin pa'i yul las 'das
yod pa ma yin 'dzin chags bral
med pa ma yin snying po gsum
gzhi nas rnam dag 'od re gsal
gsal ba zang thal lhun re sdug
lta ba rmad byung ngo mtshar che
'gag med rang shar dang re spro
rdzogs pa kun khyab gsal snang che
dmigs med bsam bral dkyil 'khor che
rdzogs chen don rtogs blo re bde
sangs rgyas nyag gcig thig le che
mtshan ma dngos bral yangs pa che
skye med rang byung sku lnga dag
chos nyid klong yangs khong re snyoms
thig le stong pa nyams re dga'
rdo rje rgyas 'debs bde ba che
gsang ba'i chos nyid klong re yangs
40
stong pa'i sku lnga 'od re gsal
bya ba rdzogs pa'i dkyil 'khor che
dmigs med bsam yas lhun grub pa'o
kye ma snying po rdo rje brjod las 'das
stong pa kun snang chos sku ni
tha snyad dri ma rab tu sangs
mthun snang chos sku rang snang zhing
rig pa'i sku la 'gyur med pas
bya ba rdzogs pa'i 'od lnga yang
ye nas lhun khyab chen por snang
'od lnga'i rang gdangs ma 'gags pas
mtshan mar 'dzin pa'i rnam rtog rgyu
spyod lam thabs mkhas 'dzin chags bral
rdzogs pa'i klong du kun 'dus shar
rtog med gsal ba'i chos sku rdzogs
yang dag chos nyid gcig min pas
sems can blo la thug pa med
rang byung ye shes stongs pa yangs
chos sku'i ye shes rdzogs sangs rgyas
rdzogs chen sgron ma 'od gsal bas
stong pa nyid kyi lam du 'gyur
sgron ma de nyid mngon rdzogs pas
gsang sngags lam la nye ring med
rang gi tsit ta'i dkyil 'khor gyi
thig le nyag gcig rang rdzogs pas
ye nas gnas pa'i rdzos chen don
gsang don rdzogs pa rig pa'i klong
thig le stong pa'i sgron ma dang
41
rang byung dbyings kyi sgron ma gnyis
stong dang mi stong mtha' las 'das
rtsol ba med par mngon gnas pa'i
snang ba rdzogs phyir rang gnas pa
chos nyid mi 'bral dbyings nyid las
rig pa'i ye shes sku mnga' ba
rang snang 'od kyi dkyil yangs nas
'dzin chags bral ba'i rang snang yul
chos kyi bsam pa rab spangs nas
rdzong du rdo rje'i mkhar brtsigs pas
cis kyang mi shigs rdo rje che
rdo rje'i mkhar la skye 'jig med
stong pa dngos po'i yul dang bral
rdzogs pa'i don las mi 'da' zhing
phyogs med rnam par dag pas na
don dam kun rdzob gnyis su med
don ni rang gi rig pa la
rtags ni mngon snang sku dang bcas
snying po don dam 'gyur ba med
gsal 'tsher lhun sdug 'od gsal ba
bde ba chen po'i dngos nyid las
sa bon rdo rje rgyu rkyen bral
rdzogs pa'i don las mi 'da' zhing
thabs mkhas stong pa'i dkyil na gnas
rig pa'i ye shes dngos po yang
sems can kun la rab gnas pas
kun gyis mthong bar dka' ba'i don
42
nga yis rab tu bshad par bya'o
e ma rig pa'i gnas lugs ni
rang rang tsit ta'i dkyil na gnas
yab yum gnyis kyi cha 'dzin pa'i
thabs dang shes rab tshul du gnas
yab kyi cha 'dzin thabs kyi sku
yum gyi cha 'dzin shes rab sku
'od dang 'od zer tshul du gnas
dbyings dang rig pas rab brgyan te
lhun rdzogs thig le chen por gnas
lta ba'i dngos po 'gyur med sku ltar gnas
bsgom pa'i dngos po rtog med 'od gsal gnas
spyod pa'i dngos po stong gsal byar med gnas
'bras bu'i dngos po gzhi rdzogs ka dag gnas
rang gsal rig pa 'od gsal mnyam pa'i ngang
'dzin chags bral ba'i rdzogs chen gsang sngags che
de ni gnas lugs gzhi yi bzhugs tshul lo
thig le bzhugs tshul bstan pa 'di lta ste
rtsa rnams nang na thig le sku ltar gnas
che ba'i tshad ni nam mkha'i mtha' dang mnyam
chung ba'i tshad ni rta rnga bcur gshags tsam
gsal ba'i tshad ni nyi zla'i dkyil 'khor 'dra
de yang gsal 'tsher gzi brjid ldan
43
'gro dang 'ong dang gnas pa'o
bya ba byed pa'i 'gro 'ong can
rdzogs pa'i gzhi la rang rdzogs la
lam du thig le mngon par snang
lta ba 'od gsal ngang la rol
sgom pa nyi zla'i zer ltar 'phro
phyod pa rnam dag 'od gsal lo
rang rang dung khang khro bor gnas
yab dang yum du mngon par snang
khro dang khro mo'i tshul 'char zhing
ye shes lnga lnga dag dang ldan
sku yi ye shes re re la
dbu yi ye shes lnga lnga'o
lta ba 'gag med zang thal la
sgom pa rtog med mnyam par gnas
spyod pa 'gag med rol par 'char
'bras bu dbyings dang rig par ldan
de nas sgo la thon pa'i tshe
dbyings kyi rang bzhin shes rab sku
rig pa'i rang bzhin thabs kyi sku
'du 'bral med par mngon snang ba'o
ma 'gags 'gag med snying po che
brjid pa'i sku ltar mi gnas te
ngo bo rnam dag ye shes brdal ba nyid
stong pa chen po'i chos nyid yul la rol
gsal ba zang thal chos sku ngo bos stong
stong pa'i dus na rang bzhin ma nges te
44
sku dang ye shes dkyil 'khor rtog pa med
thabs dang shes rab don la 'gyur ba med
stong pa'i sgron ma bya btsal gnyis dang bral
thugs rje 'byung ba sgron ma nyi zer bzhin
sgron ma'i 'od zer gting la thug pa med
gsang ba'i 'od ni tsit ta'i nang du gsal
rang bzhin 'od ni nam mkha'i mthongs na gsal
dkyil 'khor rang rdzogs 'od ni de bzhin no
zhes nor bu phra bkod chen po'i rgyud las
snang ba'i ye shes ngos 'dzin pa'i le'u ste bzhi pa'o
@5
de nas lha mo dbyangs mkhan ma zhes bya ba des 'di skad ces gsol to
kye kye bcom ldan rdo rje sems
dmigs pa med pa'i phyogs dag nas
chos nyid dang snang don spyod pa
bdag cag rnams la gsung du gsol
de nas bcom ldan rdo rje sems dpa' yis
mos pa'i 'khor la bka' stsal pa
kye ma mos pa'i 'khor rnams nyon
nga yis rang rig chos bstan gyis
khyod kyis rtog med yid kyis nyon
sems kyi sdug bsngal ji snyed pa
bskal pa'i bar du thar pa med
de nyid snang bar bya ba'i phyir
45
sangs rgyas 'od dpag med pa yis
don dam rig pa'i klong yangs nas
brjod med tshig bstan ngo mtshar che
nga yi sku la 'gyur med kyang
nga yi snang ba phyogs bcur snang
nga yi chos nyid rang snang yang
mun pa'i phyogs kyis yongs mi brlag
sems can snang ba bsam mi khyab
rnam drug ldan pa'i yul dag nas
rkyen lnga rnam par 'phros pa yis
sems kyi grogs ni bzhi dag las
blo yi rnam pa drug tu shar
rnam pa'i yul lnga rab tu bzung
bcu drug gam ni gsum dag gis
dri ma stong kha yas pa'am
yang na stong phrag brgyad cu'o
snang ba'i dri ma gnyis dag las
ngar 'dzin dri ma gnyis su snang
chos kyi dri ma bzhi dag las
rnam pa'i dri ma lngar snang ba'o
mthun pa'i mun pa sum 'gyur ro
snang ba las ni mun pa 'byung
mun las snang ba nyid kyang bstan
blo yi spyod pa drug dag las
rkyen ni dgu'am brgyad du bstan
dang po 'byung bzhi gcig pa la
de nas rnam pa bzhi dag las
'dra ba'i gzhi las gol sa gnyis
46
de nas gsum ma ma lnga dag byung
mun pa'i chos rnams bsams yas te
stong pa mun pa lnga nyid kyang
nyi zer sprin bsgribs ji bzhin no
dngos po'i mun pa drug rnams ni
dper na mig mdzes rol mo bzhin
de nyid la yang rab tu chags
'khor ba'i lam ni lnga nyid do
e ma de yang mun pa'i spyod pa rnams
nga yis snang ba 'di bstan pas
thams cad skye med mig dang nye
gol bar snang ba blo yin te
blo yi theg pa bsam mi khyab
snang ba'i ye shes skur 'bar ba
rig pa'i spyod pa ji snyed pa
snang ba rnam pa lnga dag gis
mun pa'i tshogs dag sel bar 'gyur
rdzogs pa'i lta ba rnam drug gis
dri ma'i phyogs dag med par 'gyur
dkyil yangs dbyings ldan rnam gnyis kyis
gol sa rnam gsum sel bar 'gyur
rang byung bzhag thabs rnam gsum gyis
sgrib pa'i phyogs rnams sel bar 'gyur
rtog pa'i rgyal po rnam dgu yis
rkyen lnga'i phyogs rnams sel bar 'gyur
stong gsal lam nyid lnga yis kyang
47
gsang ba'i mun gsum sel bar 'gyur
mun pa'i phyogs nyid thams cad kun
sgron ma 'bar ba gcig gam ni
shes rab dag pa'i sku gcig gis
thams cad ma lus sel bar 'gyur
chos nyid rang gi ngo bo ni
gnas lugs rnam pa gsum la thug
thugs kyi dgongs pa rtse gcig kyang
byung sa chen po gcig la thug
don gyi ye shes chen po yang
bskyal sa chen po gnyis la thug
dri med rang snang chos sku yang
shar sa chen po gsum la thug
'dzin chags bral ba'i rang gdangs kyang
stong pa chen po'i lam la thug
rdo rje sems dpa'i gsang don yang
dri ma dag pa gcig la thug
rang bzhin dag pa'i chos sku yang
chags bral 'bras bu lnga la thug
dngos las 'das pa'i thig le nyag gcig kyang
chos sku'i gnas sa gsum la thug
ye nas gnas pa'i rang gsal kyang
bcud kyi snying po gsum la thug
rang rig gsal ba'i sgron ma yang
lta stangs chen po gsum la thug
gsang ba'i ye shes rnam lnga yang
48
rdo rje gsang ba'i tshig la thug
gsang ba'i chos sku chen po yang
chos sku'i snang ba gnyis la thug
rtags kyi ye shes tshon gang yang
rang byung bstan pa gcig la thug
sangs rgyas dgongs pa rang gnas de bzhin no
e ma ho
rgyu rkyen bral ba'i skad cig ma
de ma thag tu rang las byung
mtshon pa'i ye shes ngo bo yang
'byung ba'i rkyen bral rang las byung
brtags pa gnyis kyi chos rnams kun
gzung dang 'dzin pa gnyis med pas
gnyis snang yul du med pas na
bsam 'das ngo bo brjod las 'das
sku yi snang ba ye nas 'gyur med kyang
ye shes thugs la 'khrul rtog ye nas med
gsang sngags thabs kyi ye shes kun yangs pa
thig le nyag gcig dgongs pa brjod las 'das
gsang sngags rgyal po rdo rje a yi bdag
nang med nang nas rin chen mdzod snang ba
yengs med rgyun gyi dam tshig bsam las 'das
snang mdzad 'phrul gyi me long dkyil 'khor nyid
blta bar 'dod na sgron ma'i snang ba ltos
'khor lo'i gzhal yas skye dang 'bri med pas
49
rang gsal thugs kyi rig pa nyid la ltos
rang bzhin chos kyi sku yi snang ba las
gzugs brnyan mtshan ma sku yi cho 'phrul ltos
ston pa rdo rje 'od dpag med pa yis
sangs rgyas kun gyi ye shes gdung bzung bas
skye med 'od gsal snang ba'i rang lus thob
kye ma gsang sngags nyid kyi lta ba'i gnas lugs las
rang bzhin nyid kyi snang ba rang snang ba
rdo rje sems dpa'i me long 'di bstan pas
ye shes spyan gyis 'gro ba 'dren par 'gyur
sems kyi cho 'phrul bsam 'das brjod med pas
thabs dang shes rab 'du 'bral med pas na
gsang sngags thig le stong dang mi stong med
kye ma sangs rgyas sku ni sna tshogs ma yin pas
ye shes snang dang gcig dang du mar med
che chung yul min shin tu rtogs par dka'
yang dag chen po'i gnas lugs de bzhin no
zhes nor bu phra bkod chen po'i rgyud las
rang bzhin snang ba'i thugs bstan pa'i le'u ste lnga pa'o
@6
de nas yang ye shes kyi lha mo gsal ba'i rgyan zhes bya bas 'di skad ces gsol to
kye kye bcom ldan rdo rje sems
50
rang snang chen po'i lta stangs gsungs
sangs rgyas kun gyi ye shes ni
don dam dang ni kun rdzob po
spyi dang 'dren pa'i khyad par las
gsang sngags bzhugs tshul gsung du gsol
de nas bcom ldan rdo rje sems
zhi ba'i gdan las langs nas ni
las kyi snang ba'i cho 'phrul bstan
nges pa'i rgyud chen le'u 'di gsungs so
e ma lha mo rgyan ldan nyon
ngas bstan legs par yid la zungs
sems kyi snang ba ji snyed pa
las kyi spyod pa chen pos spyad
rnam rtog las ni ji tsam par
rang snang chen po'i klong du bsgom
bsam byed 'du 'phro ji snyed pa
thabs kyi 'dren sgo chen po 'byung
chos nyid dag pa'i sku nyid kyang
snang mdzes sems kyi me long ltos
e ma dri ma gnyis su snang ba yang
ming tsam don la yod ma yin
nyon mongs yid drug spyod pa bzhi
mngon sum nyid la yod ma yin
sangs rgyas sku ni longs spyod kyang
rang snang nyid la yod ma yin
thig le'i rang 'od rnam lnga yang
rgyun tu snang ba yod ma yin
yan lag drug ltar bshad pa yang
51
don dam nyid la yod ma yin
sems can 'khrul pa'i snang ba yang
gzhi snang nyid la yod ma yin
thabs kyi gsang ba chen po las
sku ni rab tu skye med pas
rang snang chen por snang ba'o
zhes nor bu phra bkod chen po'i rgyud las
'khrul snang zhing khams su sbyar ba'i le'u ste drug pa'o
@7
de nas yang bcom ldan 'das rdo rje sems dpa' de nyid kyis ting nge 'dzin las langs te
snang ba chen pos phyogs bcu thams cad kun tu khyab par mdzad do
chos kyi sku'i rol pa bsam gyis mi khyab pa mdzad do
de nas ye shes kyi lha mo dbyangs mkhan mas 'di skad ces gsol to
kye ma yang dag par rdzogs pa'i sangs rgyas bcom ldan 'das
thugs rje chen po dang ldan pa
rtsol ba can du grol ba'i gdams ngag ni gang lags
mi grol ba'i gdams ngag ni gang lags
sems can rnams gang gis grol bar 'gyur
bshad du gsol
gsung du gsol
lung bstan du gsol
thabs dam pa bstan du gsol
zhes zhus so
de nas yang bka' stsal pa
kye ma ye shes kyi lha mo khyod nyon cig
52
ngas thabs kyi sgo ma 'gags par bstan gyis
legs par nyon cig
yang dag par rdzogs pa'i sang rgyas la rtsol ba mi mnga'o
rig pa'i sku nyid la rtsol ba mi mnga' bas
bya byed dang bcas pa thams cad kyis mi grol bar ngas bstan to
bya btsal 'das pa'i chos rnams kyis grol bar bstan to
yang dag pa'i gdams ngag gis rig pa mtshon par byed pa ni
chos kyi sku rig pa'i ye shes mtha' gang la yang rag ma lus pa'o
rig pa ston par byed pa'i thabs kun gyi thun mong ma yin pa 'dis yang dag pa'i sku mtshon pa'o
kye ma rigs kyi lha mo
rang gi mig gi de kho na nyid snying po rdo rje'i sku
lu gu rgyud du bstan pa ni
mig gi de bzhin nyid sku gsum 'du 'bral med pa'i don rig pa rang gsal gyi dgongs pa
ma bcos pa'i ye shes mkhas pas blta gang bya'o
rgyang zhags chu'i sgron ma la yang dag pa'i sangs rgyas rig pa lu gu rgyud kyi sku yongs su gsal ba'o
de yang dbyings dang rig pa 'du 'bral med par gnas te
don gyis ma bsgribs pa rang snang ba'i mig gis de kho na nyid kyi rang bzhin ni de nyid la gzung bar bya'o
53
de'i tshe rig pa'i snang ba'i ngo bo dang bcas pa de nyid rig pa cog bzhag gi blta ba dran par bya'o
rig pa de nyid rang gi 'dug tshul gyi dngos po de nyid las ma g.yos pas
de yang de nyid la mig gi zur gyis blta bar bya'o
de nas rang gi dbyings kyi snang ba sku dang bcas pa gsal lo
sangs rgyas thig le nyag gcig gi dgongs par rang byung gi ye shes kyi ngang las ma g.yos na
sangs rgyas thams cad kyi sku'i de bzhin nyid mthong bar 'gyur ro
de'i tshe glang po che'i lta stangs kyi dgongs pa la gnas shing
seng ge'i mchongs stangs kyis ngo bo 'bru tshugs su gzung bar bya'o
khyung nam mkha' la ldings ba'i 'gros kyis rjes bcad nas
sangs rgyas thams cad kyi sku'i ngo bo de bzhin nyid mthong bar 'gyur ro
de'i tshe snang ba ye shes la slong ba'i gdams ngag la gnas par bya'o
de nas yang bcom ldan rdo rje sems dpa' nyid la
snang ba'i lha mo kun nas 'od zer zhes bya bas
54
'di skad ces gsol to
kye bcom ldan 'das yang dag par rdzogs pa'i sangs rgyas kyi dgongs pa la ngo sprad pas chog gam
ngo sprad pa la dgos pa ci yong
des grol ba lags sam zhes zhus so
de nas yang bka' stsal pa
kye 'khor gyi lha dang klu dang byang chub sems dpa' rnams nyon cig
yang dag par rdzogs pa'i sangs rgyas la ngo sprad du med do
sprad pa'i yul med do
ngos bzung thams cad dang bral bas ngo sprad pa'i rgyu rkyen dang bral ba'o
ngo sprad pa la dgos pa ni gang yang med par bstan pa'o
rigs kyi bu rig pa'i de bzhin nyid mig gi de kho na nyid cog bzhag gis blta
shes na chos thams cad kyi spyi dang rang gi mtshan nyid shes par 'gyur ro
kye ma rigs kyi bu
nga yongs su mya ngan las 'das pa'i 'og tu dus kyi mtha' ma lnga brgya tha ma'i dus su
bslu brid byis pa'i ngang tshul can dag gis sangs rgyas kyi dgongs pa dpe la yid ches byed pa'i dus 'byung ste
de'i tshe nga'i rgyud gsang ba 'di 'byung ba yin no
yang dag pa'i rig pa nyid la dpes mtshon du med do
55
rang bzhin gyis 'od lnga rang chas su yod pa la gzugs brnyan gyi 'od lnga bstan kyang sangs rgya bar mi 'gyur ro
ma chags pa'i chags pa chen pos ma spyad na
rtsol ba dang bcas pa'i dpes ma byas pa'i chos nyid rnyed par mi 'gyur ro
rtsol bsgrub thams cad dang bral ba'i cog bzhag gcig gi ngang du bzhag ma shes na
rtog pa dang bcas pa'i yid kyis yang dag pa'i don rnyed par mi 'gyur ro
de nas yang zhus pa
kye ma ston pa chen po
rig pa'i ngo bo thabs gang gis mthong bar 'gyur
lung bstan du gsol
snang ba bstan du gsol
de nas yang bka' stsal pa
kye ma snang ba ston pa'i lha mo rnams nyon cig
yang dag pa'i man ngag rtsol bsgrub thams cad dang bral ba ni
mi snang ba'i snang ba chen po la mkhas par bya'o
rig pa'i sku rnam par dag pa la blta bar bya ste
sku med pa'i sku'i klong du thams cad 'ub chub par 'gyur ro
sangs rgyas kyi sku gzigs snang thams cad dang bral kyang
rig pa'i sku mngon sum du gsal bas ye shes 'chang nub med par bstan par
bya'o
rang snang chos nyid kyi snang ba dbyings rnam par dag pa'i sgron ma la
gnas par bya ste
56
de'i tshe sangs rgyas kyi zhing khams mngon par dga' ba mthong bar 'gyur ro
snang ba chos nyid la byar med pas bya mi dgos
btsal du med rtsol ba las 'das so
rig pa'i gnas lugs la mkhas pas bstan par bya'o
rig pa'i 'gro sa nyid la phugs gtad do
rig pa'i 'byung sa nyid la gcun par bya'o
rig pa'i gnas sa la gzer gdab par bya'o
rig pa'i bskyal sa chen po gcig gis la bzla bar bya'o
mthong sa'i sku'i snang ba la bstan pa'i tshig gis gzer gdab par bya'o
rig pa'i rtsal gsum lus la 'byongs par bya'o
snang sa'i 'char lugs gcig gi de bzhin nyid shes na
chos thams cad kyi de bzhin nyid shes par 'gyur ro
rig pa'i lta stangs chen po gcig gi de bzhin nyid shes na
chos thams cad kyi de bzhin nyid shes par 'gyur ro
sku'i gnas lugs gcig mthong na
sku thams cad kyi gnas lugs mthong bar 'gyur ro
ye shes kyi 'char sa gcig gi don shes na
57
chos sku'i de bzhin nyid shes par 'gyur ro
rang rig pa'i sku gcig mthong na rig pa'i sku thams cad mthong bar 'gyur ro
rig pa'i sku'u snang ba thams cad rang sar grol zhing
rang sar gnas rang sa las gzhan du ma g.yos pa nyid do
sangs rgyas kyi ye shes kun tu snang zhing
gzhi snang chen po las ma bskyod pa'o
rig pa cog bzhag ni blta ba kun gyi bcud phyung ba'o
de yang mig gi de bzhin nyid kyi 'dug stangs la gnas par bya'o
zhes nor bu phra bkod chen po'i rgyud las
shin tu gsang ba'i gams ngag gi le 'u ste bdun pa'o
@8
de nas yang 'khor rnams kyis bcom ldan 'das la 'di skad ces gsol to
kye kye bcom ldan rdo rje 'chang
gsang sngags gsang ba'i gdams ngag 'di
bstan pa'i snod ni gang gang lags
bstan du mi rung gang dag lags
dpa' bo chen pos bka' stsol cig
de nas rdo rje 'chang chen des
'di skad rab tu bka' stsal to
kye ma nyon cig lha mo'i rigs
ngas bstan legs par yid la zungs
58
snang ba'i dkyil 'khor chen po 'di
kun la bstan pa ma yin te
gsang ba thub pa 'ga' la bstan
gsang sngags gsang ba'i gdams pa 'di
bstan pa'i rigs ni 'di lta ste
gsang ba gnyer gtang thub par byed
gsang ba'i don la 'grus pa dang
shes rab blo rtsal che ba dang
dam tshig sdom pa ldan la bstan
de nas khyad par 'khor rnams kyis
rdo rje 'chang la yang zhus pa
kye kye bcom ldan rdo rje 'chang
rdzogs chen man ngag gsang don 'di
rang dgar bstan pa ma yin te
nges pa'i lung rgyal khu byug mchog
'di nyid bstan pa'i gang zag rnams
rigs dang spyod lam chen po dang
kha dog mtshan nyid gsung du gsol
de nas bcom ldan rdo rje 'chang
ting nge 'dzin las bzhengs nas ni
khyad par 'khor la bka' stsal pa
kye ma khyad par 'khor tshogs nyon
nga yis bstan gyis legs par nyon
rigs kyi khyad par 'di lta ste
rgyal rigs dang ni bram ze'i rigs
de bzhin rje rigs chen po dang
khyad par chen po'i mi rnams la
gsang sngags nges don bstan par bya
59
yang na rigs med kha dog brtags
pho mo gnyis ni gang yang rung
kha dog 'di dang ldan pa ni
rdzogs pa chen po'i snod du gsungs
yan lag rags shing kha dog gnag
so nying thags bzang dkar la 'grig
mig rtsa yid tsam dmar ba dang
skra yi mtshan nyid chen po yang
g.yas su 'khyil zhing kham nag mdog
lus la bkur sti chung ba dang
phyi yi spyod yul tha mal mdog
tshig rnams shugs 'byung smra ba dang
yang na tshig gi rnam pa kun
gcig gis gang ltar smra ba ltar
skyes bu de yang de ltar smra
rdzogs chen gdams ngag bstan par bya
de rnams gcig la rdzogs pa na
shan pa'i rigs sam smad 'tshong rigs
phyag dar khrod pa'i rigs kyang rung
rigs ngan gang dag su yin kyang
gsang ba'i man ngag bcud 'di gtad
rgyu chung yo byang med pa na
rang gis yo byad sbyar nas kyang
lhag ma med par rab tu sbyin
gsang ba'i bcud gsum man ngag 'di
rigs dang kha dog brtags thabs rnams
nga ni mya ngan 'das 'og tu
60
gsang ba'i man ngag yang bcud 'di
nges pa'i rgyal po 'di ltar bstan
de rnams ldan pa'i skyes bu la
gong gi gdams ngag bstan par bya'o
zhes nor bu phra bkod chen po'i rgyud gsang ba chen po las
gsang sngags sbyin pa'i snod bstan pa'i le'u ste brgyad pa'o
@9
de nas yang 'khor chen po rnams kyis 'di skad ces gsol to
kye kye bcom ldan rdo rje 'chang chen po
yang dag par rdzogs pa'i sangs rgyas kyi dgongs pa'i don ci lta bu lags
lung bstan du gsol
zhes zhus so
de nas yang bka' stsal pa
e ma ho
'dus pa'i 'khor chen po rnams
yang dag par rdzogs pa'i sangs rgyas kyi blta ba rang byung gi ye shes ni dngos po gang gi yang phyogs su ma lhung bar snang ba'i dus na
gang ltar yang blta zhing snang ba'o
rang snang gi sku bsam pa las 'das te
mngon sum gyi yul snang ba ma bkod par snang ba'o
rgyan dam pa ye shes kyi sku 'od dang zer du snang ba'o
de'i tshe sku'i snang ba chen po dag mthong bar 'gyur ro
rig pa'i sku yul med pa las yul ltar snang ba 'byung ste
61
de'i tshe rdo rje 'dzin med kyi sku mthong bar 'gyur ro
de nas yang 'dus pa'i 'khor rnams kyis 'di skad ces gsol to
kye kye bcom ldan 'das thugs rje chen po dang ldan pa
yang dag pa'i lta ba'i ga pa'i ye shes sku rdo rje'i gnas lugs gsung du gsol
de nas yang bka' stsal pa
kye 'dus pa'i 'khor rnams nyon
yul las 'das pa'i dbyings ngo ma shes na
rig pa'i gnas stong par 'gyur ro
de yang yul las 'das pa'i dbyings
'byung ba las 'das pa'i rang gdangs
mtshon pa las 'das pa'i rang snang ngo
sems las 'das pa'i rig pa ngo ma shes na
chos thams cad kyi 'bras bu brlag par 'gyur ro
de yang rig pa rang snang gis ye shes tshig las 'das pa
stong pa kun khyab kyi ye shes snang ba las 'das pa
rang byung stobs kyi rig pa 'dzin pa las 'das pa'o
rig pa ye shes kyi sku la mtshan ma'i yul med pas
rang snang zhing rang gis don las ma 'das pa'o
kye ma rig pa'i sku la 'gyur byed med kyang
62
bzung bar dka' ba ni smig rgyu lta bur snang ngo
gsang ba'i gnas na gnas pa'i rig pa ngo bo snying po rdo rje'i lus can mthong ba'i tshe
sangs rgyas thams cad kyi sku'i snang ba 'char te
mthong ba'i yul rnam par dag na
dmigs pa can ye shes su 'char ba zhes bya'o
de yang sku'i snang ba nyid du mar med cing du ma dang bral ba'o
zhes nor bu phra bkod chen po'i rgyud las
rang bzhin kun snang du bstan pa'i le'u ste dgu pa'o
@10
de nas yang 'dus pa'i 'khor rnams kyis 'di skad ces gsol to
kye kye bcom ldan rdo rje 'chang
rang snang chen po'i lta stangs rnams
mos pa'i 'khor la gsung du gsol
de nas rdo rje 'chang chen des
ting nge 'dzin las langs nas ni
nye ba'i 'khor la bka' stsal pa
kye ma nyon cig rang bzhin lha mo rnams
yang dag nges pa'i lung rgyal 'di
kun gyi spyod yul ma yin te
gsang sngags lta ba'i gnas lugs ni
gcig dang du mar med pa ni
gsang ba'i rig pa rang snang ni
rang rig rgyun gyi blta ba'i sku
thig la nyag gcig brtags dka' bas
63
gsang sngags ye shes yongs su rdzogs
lta ba'i snang ba cig char bas
gsang ba'i sku las 'od 'byung bas
'gro ba'i rig pa'i mig gsal bas
dri ma med pa'i dbyings rig ni
'du 'bral med pa'i ngang du rdzogs
yongs rdzogs sku ni 'od du 'bar
chos kyi sku yi snang ba las
sku gsum snang ba dus gcig rdzogs
rang gsal thabs kyi ye shes sku
rang rig cog bzhag blta ba ni
ma yengs ngang la cir yang gsal
du ma cig char rdzogs pas bde
rang snang thabs kyi rgyan du snang
sku gsung thugs kyi ye shes ni
mtshon byed spros pa med pas na
gnas pa'i dus na sku ltar gnas
'tshar ba'i dus na ye shes te
rgyun du snang lugs de bzhin no
de yang snang lugs sku yi dbyibs
gcig dang gnyis su blta ba la
rang rdzogs snang ba chen po ni
bdag gzhan gnyis kyi mtha' 'das nas
rig pa ma dang phrad pa'i rtags
ye shes rgyun gyi dam tshig ni
rtag par snang ba thams cad kun
ma bcos chos kyi dbyings su blta
64
ka dag dri ma med pa'i rig pa ni
sku las yang dag dbyings su thim
rig pa'i me long blta shes na
chos nyid dbyings snang ma 'gags gsal
rig pa'i sku nyid blta 'dod na
dri ma sangs pa'i nam mkhar ltos
rkyen nyid rang du blta 'dod na
mtha' yas sku yi klong du ltos
'phro zhing 'du med blta 'dod na
chos kyi dbyings kyi rgyan la ltos
rang bzhin gzugs brnyan blta 'dod na
dri med dbyings rig gnyis la ltos
sku yi 'od zer blta 'dod na
bya byed med pa'i ngang du ltas
de ni rdzogs chen lta stangs so
de nas yang dag nges pa'i lung
'di nyid don gyis bkrol te gsungs
rang bzhin nyid kyi snang ba las
ngo bo nyid kyi skur shar ba
'dzin med ngang du rang rig gsal
spros pa med pa'i chos dbyings las
'dzin chags med pa'i 'od snang bas
blta ba med pa'i lta ba yis
phyogs ris med pa'i ngang du 'ub
rang byung dgongs par bzhag pas ni
du mar rang grol ngang du 'ub
rdzogs pa chen po'i rig pa ni
mgon po dri ma med pa las
mtha' yi mun pa rang rig sangs
65
chos nyid gsung gi rol pa las
rdul med dri ma rang sar grol
sku ni sna tshogs dag pas na
sku gsung thugs kyi dkyil 'khor rdzogs
don dam bsam yas lhun grub pas
chos kyi sku yi rgyu nyid las
sems can kun gyi rang lus rdzogs
chos nyid gsal ba'i gsal lam las
rig pa'i sku la 'du 'bral med
byed pa'i rgyun gnyis ltar snang
snang ba'i rgyu ni gcig las med
dri med dag pa'i sangs rgyas la
rgyu mthun nyid du bya ba min
spros med tshig na sna tshogs rdzogs
seng ge rtsal rdzogs chen po yi
lta stangs chen por bshad pa'o
zhes nor bu phra bkod chen po'i rgyud gsang ba las
rdzogs chen lta stangs bstan pa'i le'u ste bcu pa'o
@11
de nas yang lha mo rma bya'i mgrin can gyis 'di skad ces gsol to
kye kye ston pa bcom ldan rdo rje 'chang
rang rig gnas lugs gsung du gsol
de skad rab tu zhus pa dang
bcom ldan nyid kyis bka' stsal pa
nyon cig ye shes lha mo khyod
ra yis snang ba'i don bstan gyis
66
so ma nyi yid gnyis rab spangs la
ma yengs gus pa'i tshul gyis nyon
gsang sngags kun gyi lta ba ni
byed pa ma yin bya ba med
gsang ba'i ngang du kun rdzogs pas
rgyun du byed pa yongs kyis med
nad med nang gi dngos po las
phyi nang gnyis ka'i phyi nyid nang
yod med stong pa nyid yin pas
rang bzhin snang ba thad ka las
chos kyi sku ni mun pa sangs
chos kyi sku ni gcig yin pas
bya byed dri ma gnyis las 'das
rig pa'i snang ba rang rdzogs pas
chos kyi me long bzhin snang bas
gsal ba'i 'od ni sna tshogs 'byung
dri ma gsum las rab 'das pas
dper na nam mkha' sprin med bzhin
snang dang mi snang mtha' las 'das
sangs rgyas chos la mi gnas pas
rnam rtog dri ma'i skyon dang bral
sku gsum rang rdzogs chos nyid ni
byed pa ma yin rang sar grol
chos sku dri ma mi gnas pas
'dzin med thig le rnam par dag
thig le nyag gcig snang ba la
rtog pa'i yid ni ga la yod
dbyings kyi sgron ma'i rgyan bzang la
hos nyid yul gyis snang ba shar
sna tshogs snang ba bsam mi khyab
67
kye kye rang snang lha mo nyon
nga yi chos la tshig med pas
stong pa'i phyogs la rab gnas shing
nyi tshe phyam chad ma yin pas
dngos por yod pa nyid las 'das
nga la chos dang sems med pas
stong pa nyid du bdag mi blta
'dzin chags spyod pa'i yul las 'das
sems las sangs rgyas mi 'byung bas
'khor ba'i rtsa ba da mi bsgrub
chos kyi sku la yul med pas
kha dog lnga pos su zhig bya
rig pa'i sku la rang snang bas
ngo sprod nyi shus su zhig grol
rang rig sku la bltar med pas
dri ma dag pa chen po'o
zhes nor bu phra bkod chen po'i rgyud las
snang ba ye shes su snang ba'i le'u ste bcu gcig pa'o
@12
de nas yang gsang ba'i rigs rdo rje mkha' 'gro mas
rdo rje 'chang chen po la 'di skad ces gsol to
kye kye bcom ldan rdo rje 'chang
rdzogs pa'i sku ni bsam yas la
gcig tu bsdu ba gsung du gsol
de nas rdo rje 'chang chen des
nye ba'i 'khor la bka' stsal pa
rdo rje rigs kyi mkha' 'gro ma
blta ba gsang ba'i sngags brjod kyis
68
ma yengs yid kyis gus pas nyon
kye kye rdo rje 'dzin ma'i tshogs
bya ba mi byed byed pa spang
bsgrub pa mi bya sngags kyi tshig mi bzlas
chos la mi spyad dran pa'i rjes su min
yid la mi bya rtog pa rnam spangs te
rang snang gcig las med par gsungs
sna tshogs sku ni bsam yas kyang
ye shes sku gcig bstan pa yis
thams cad rang rig grogs su 'gyur
e ma ho rab tu snang ba'i snang ba yi
sku yi don ni brjod las 'das
mtshan ma'i yul ni ka dag pas
dri ma'i phyogs kyis nga mi bsgrib
nga la skye dang 'chi med pas
dge ba'i phyogs kyis nga mi skyobs
nga la lus sems gnyis med pas
sdig pas nga yi sku mi bsgrib
rang rig ye shes 'od gsal bas
'khor ba'i mun pas nga mi bsgrib
nga la zhe sdang sems med pas
zhi gnas lhag mthong su zhig 'dod
nga la 'dzin pa'i phyogs med pas
rtog pa'i bsam pas mtha' mi rnyed
ha ha chos med pa la chos nyid byung
yul med pa la yul ltar snang
chos min shes rab 'khor gsal bas
dran byed yul du med pa'o
e ma ho
chos las 'das pa'i sku ma shes na
69
rig pa lu gu rgyud kyi sku la ltos shig
chos thams cad kyi ye shes ngo shes par 'dod na
yid rang byung gi ye shes la dris shig
sangs rgyas thams cad kyi sku'i snang ba blta bar 'dod na
rig pa mi 'byed pa'i sku ngos zungs shig
chos nyid yul gyi snang ba la gtan tshigs kyi gzer thebs par 'dod na
ye shes mkha' gsal gyi snang ba la ltos shig
de bzhin du sku'i snang ba la rtag tu ltos shig
ces nor bu phra bkod chen po'i rgyud las
chos las sangs rgyas mi 'byung ba'i le'u ste bcu gnyis pa'o
@13
de nas yang rin chen rigs kyi mkha' 'gro mas 'di skad ces gsol to
kye kye bcom ldan rdo rje 'chang chen po
rig pa'i sku dang mtshan nyid ji lta bu gsung du gsol
de nas yang bka' stsal pa
kye rin chen rigs kyi mkha' 'gro ma 'khor bye ba dang bcas pa nyon cig
yang dag pa'i rig pa spyan lnga'i de bzhin nyid thob par 'dod na
rig pa rdo rje lu gu rgyud kyi sku la ltos shig
de yang rig pa'i sku de mngon sum du snang zhing
mngon sum la rab tu gnas pas
sha'i spyan gyis mngon sum du mthong byed ma 'gags so
70
de'i don las phyi nang gi dngos po thams cad rtogs pa ni
shes rab gyi spyan thob pa'o
de la phyi nang gi chos rdzogs shing shar ba ni
chos kyi spyan gyis thams cad sdud par shes pa'o
de'i don ma 'gags pas chos thams cad kyi de bzhin nyid shes pa ni
thams cad mkhyen pa'i spyan gyis thams cad mkhyen cad thams cad gzigs po'i
de la yang mi gnas par rig pa'i sku de nyid las gzhan du ma yengs pa ni
rnam par grol ba'i ye shes mthong ba'i spyan rnam par dag pa'o
de'i phyir na spyan lnga'i de bzhin nyid rig pa rdo rje lu gu rgyud kyi sku la thug pa'o
skye shi med par srog 'dzin par 'dod na
rdo rje lu gu rgyud kyi lta stangs la thug go
'gag pa med par rang sar grol bar 'dod na
lu gu rgyud kyi snang ba la thug go
dmigs pa med par mtshan ma'i chos zil gyis gnon par 'dod na
lu gu rgyud kyi ye shes la ltos shig
du ma med par gcig la blta bar 'dod na
lu gu rgyud kyi snang ba la ltos shig
dran par med par chos kyi sku la blta bar 'dod na
lu gu rgyud dngos la ltos shig
71
phyi nang gi chos thams cad shes par 'dod na
lu gu rgyud kyi rlung rgyub la ltos shig
gnas pa med pa'i sku la blta bar 'dod na
rdo rje lu gu rgyud kyi snang ba la ltos shig
mtshan ma'i chos nyid rang snang du blta bar 'dod na
chos nyid lu gu rgyud kyi sku la ltos shig
gsang sngags thams cad kyi thugs la blta bar 'dod na
rdo rje lu gu rgyud kyi sku la ltos shig
sangs rgyas thams cad kyi dgongs pa thugs su chud par 'dod na
rdo rje lu gu rgyud kyi sku dang ma bral bar gyis shig
chos thams cad kyi mdo dang rgyas pa shes par 'dod na
rdo rje lu gu rgyud kyi sku'i 'dug tshul la ltos shig
gsang ba'i ye shes thams cad la mkhas par 'dod na
rdo rje lu gu rgyud kyi zer la ltos shig
lta ba dang spyod pa dang
sgom pa gsum 'du 'bral med par 'dod na
rdo rje lu gu rgyud kyi sku las ma yengs shig
chos thams cad kyi gzhal yas khang 'dzin par 'dod na
dbyings dang rig pa'i don khong du chug cig
rdo rje sems dpa'i gdung 'dzin par 'dod na
rig pa rdo rje lu gu rgyud dang ma bral ba gyis shig
72
snang ba thams cad 'od du gsal bar 'dod na
rdo rje lu gu rgyud kyi ye shes la mkhas par gyis shig
kye ma yang dag par rdzogs pa'i sangs rgyas thams cad kyi mnga' bdag kyang rdo rje lu gu rgyud la thug go
rang byung gi ye shes thams cad kyi de bzhin nyid kyi snang ba'i 'gro sa ni
rdo rje lu gu rgyud dang nam mkha' rnam par dag pa la thug go
zhes nor bu phra bkod chen po'i rgyud las
sku thams cad kyi 'dus pas bstan pa'i le'u ste bcu gsum pa'o
@14
de nas yang pad ma'i rigs kyi mkha' 'gro ma rnams kyis 'di skad ces gsol to
kye kye bcom ldan rdo rje 'chang
gsang sngags kun gyi gnas pa'i sa
mos pa'i 'khor la snang bar mdzod
de nas rdo rje 'chang ba yis
nye ba'i 'khor la bka' stsal pa
kye ma nyon cig pad ma'i rigs
nga yis don chen rab bstan gyis
khyed kyis nges pa'i yid kyis zungs
gsang sngags kun gyi gnas tshul ni
rin chen zur brgyad gzhal yas dang
'gyu byed rtsa yi gzhal yas dang
dung khang bhan dha'i gzhal yas dang
lta byed mig gi gzhal yas so
73
gzhal yas chen po de bzhi na
gsang sngags kun gyi gsang chen gnas
rang rig sku la g.yo ba med
sgo nas lam du rab byung nas
mkha' mnyam stong pa'i ngang du thim
don gyis ye shes cir snang yang
ngang du rdzogs shing ngang las byung
gnas tshul chen po de nyid la
blta ba'i don nyid lu gu rgyud
chos can snang ba grangs med kyang
chos nyid don la gcig las med
e ma blta ba rgyun gyi rnal 'byor gyis
de yi don la 'gyur med blta
de yang lu gu rgyud kyi sku
mngon du snang zhing bzung bar dka'
rig pa'i ngo bo de nyid la
'gag med zang thal gnas pa'i dpe
dper na rgya mtsho dangs pa la
gza' dang skar ma gsal ba bzhin
bag la nyal ba'i dus med par
sna tshogs zang thal chen por gnas
blta ba rgyun gyi rnal 'byor gyis
de yi don la ma yengs na
bag la nyal dang ma nyal med
nyin mo snang dang mtshan mo nub
gnyis su snang ba yod ma yin
spyod pa rgyun gyi rnal 'byor gyis
lu gu rgyud kyi ngo bo dang
74
dus bzhi nyid du ma bral na
spyod pa rgyun gyi rnal 'byor yin
rang rig bsgom pa'i rgyun med kyang
bsgom pa rgyun gyi rnal 'byor 'byung
dus dang dus med thams cad du
lu gu rgyud dang ma bral na
bsgom pa rgyun gyi rnal 'byor yin
de ni rang rig 'khyer sor bstan
e ma ho
blta ba rgyun gyi rnal 'byor la
gol sa rnam pa gsum yod de
stong pa nyid la bltas pa na
gzugs med skye mched mu bzhir gol
dngos po nyid du bltas pa na
gzugs khams gnas rigs bcu bdun dang
bems po nyid du gol bar 'gyur
lu gu rgyud kyi snang ba la
rtag pa nyid du rab bltas na
chags pa chen pos bcings gyur nas
'gro drug gnas su gol ba 'gyur
spyod pa rgyun gyi rnal 'byor la
gol sa rnam pa gsum yod de
'di ltar snang ba thams cad la
smyon pa lta bur spyad byas na
lha ma yin du gol bar 'gyur
don med tshig rengs spyad byas na
'jig tshogs blta bar gol bar 'gyur
tshogs drug yul snang thams cad la
bu chung lta bur spyad byas na
75
lung ma bstan pa'i gnas su gol
bsgom pa rgyun gyi rnal 'byor la
gol sa rnam pa gsum yod de
btang snyoms bdag med bsgom byas na
stong pa'i mun snang nyid du gol
ting 'dzin yig 'bru bsgom byas na
chags nas 'khor ba'i gnas su gol
mi rtog stong par bsgom byas na
chad pa mu med nyid du gol
gol ba'i rgyu ni bsam yas kyang
gol sa chen po de las med
lu gu rgyud la gol sa med
lam pa'i rgyud las gol par snang
don la gol sa gcig kyang med
rgyu dang 'bras bur btags pa yang
gol sa bcad phyir gsungs pa'o
zhes nor bu phra bkod chen po'i rgyud las
rnal 'byor rgyun du byed pa'i le'u ste bcu bzhi pa'o
bcom ldan 'das kyis de skad ces bka' stsal pa dang
rigs kyi lha mo la sogs pa'i 'khor thams cad yi rang ste mngon par bstod do
nor bu phra bkod chen po'i rgyud gsang ba zhes bya ba rdzogs so
sngags kyi srung mas srungs shig
nor bu phra bkod rgyud la 'grel ba rin chen bkod pa zhes bya yod do
nor bu phra bkod nyid la ma bu bdun
dge'o